19-25 iyun kunlari Qarshi shahrida O‘zbekiston-Tojikiston qo‘shma demarkatsiya komissiyasi ishchi guruhlarining navbatdagi yig‘ilishi bo‘lib o‘tdi. TIV ma’lumotiga ko‘ra, uchrashuv chog‘ida O‘zbekiston-Tojikiston davlatlararo chegarasining loyiha demarkatsiya chizig‘idan o‘tish masalalari muhokama qilingan. Tadbir yakunida tegishli bayonnoma imzolandi. Keyingi uchrashuv Tojikiston hududida bo‘lib o‘tadi. O‘zbekiston-Tojikiston qo‘shma demarkatsiya komissiyasi ishchi guruhlarining avvalgi yig‘ilishi 10-16 aprel kunlari Dushanbe shahrida bo‘lib o‘tgan edi.